Държавен вестник, бр. 43, 2013 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  43
10.2.1. Помещенията от клас 5 по БДС EN ISO 
14644-1 и от групи 1 и 2 трябва да бъдат венти-
лирани чрез беден на турболенции, еднопосочен 
въздушен поток (ламинарен поток), преминаващ 
през високоефективни въздушни филтри (High 
Efficiency Particulate Air Filter/HEPA филтри). 
По целесъобразност такива зони могат да бъдат 
създавани и в помещенията от групи 3 и 5.
10.2.2. В останалите помещения чистотата 
на въздуха се осигурява чрез нееднопосочен 
(турболентен) въздушен поток, който при нужда 
трябва да преминава през съответната филтрация.
10.2.3. За разделение на помещенията с раз-
личен клас на чистота се използват 3 принципа 
(EN ISO 14644-4):
10.2.3.1. Принцип на стесняващия се възду-
шен поток (потокът да е насочен от по-чистото 
към по-малко чистото помещение и да има 
скорост не по-малка от 0,2 м/сек в мястото на 
разделението);
10.2.3.2. Принцип на пада във въздушното 
налягане (по-малко чистото помещение да е 
винаги с по-ниско/отрицателно налягане спрямо 
по-чистото помещение, като падът на налягането 
трябва да е минимум 10 – 15 Ра, но не повече 
от 20 Ра);
10.2.3.3. Принцип на физическата бариера 
(изграждане на непроницаеми бариери между 
помещенията с различна степен на чистота).
10.2.4. Помещенията от група 1 трябва да 
отговарят на следните основни изисквания:
10.2.4.1. Да има изградена защитна зона с 
тристепенно филтриран (F7 + F9 + H14) едно-
посочeн въздушен поток (ламинарен поток) и 
съответна кратност на въздухообмена;
10.2.4.2. Зоната на еднопосочния въздушен 
поток трябва да е с минимална площ от 9 кв.м 
и да обхваща операционната маса, инструмен-
талната количка и операционния екип;
10.2.4.3. Скоростта на насочения въздушен 
поток трябва да е в границите 0,24 – 0,3 м/сек;
10.2.4.4. Зоната на еднопосочния въздушен 
поток трябва да е отграничена посредством 
насочваща престилка от прозрачен материал с 
височина най-малко 100 мм и поддаваща се на 
дезинфекция с обичайните средства;
10.2.4.5. Долният ръб на престилката трябва 
да е на височина най-малко 2100 мм от пода на 
помещението;
10.2.4.6. Разделението на операционната зала 
от околните помещения се осъществява посред-
ством пад в налягането или на принципа на 
стесняващия се въздушен поток;
10.2.4.7. Коридорът за доставяне на стерилни 
материали в операционната зала трябва да има 
положително налягане, в т.ч. спрямо самата 
операционна зала. Ако материалите биват транс-
портирани в херметически затворени стерили-
зационни контейнери, то въздухът в споменатия 
коридор трябва да бъде подаван през крайно 
разположени филтри, най-малко от клас 9.
10.2.5. Помещенията от група 2 трябва да 
отговарят на следните основни изисквания: 
10.2.5.1. Да има изградена защитна зона с 
тристепенно филтриран (F7 + F9 + H14) едно-
посочeн въздушен поток (ламинарен поток) и 
съответна кратност на въздухообмена.
10.2.5.2. Болничното легло трябва да попада 
изцяло в защитената зона на насочения възду-
шен поток.
10.2.5.3. Разделението на помещенията от 
група 2 спрямо околните помещения (коридори) 
се осъществява посредством пад в налягането, 
като се препоръчва непрекъснат (визуален или 
автоматичен) контрол на пада в налягането;
10.2.5.4. Входът в помещенията от група 2 
трябва да е снабден с въздушен шлюз по EN 
ISO 14644-4.
10.2.6. Помещенията от група 3 трябва да 
отговарят на следните основни изисквания:
10.2.6.1. Да имат филтрация на въздуха и 
кратност на въздухообмена, осигуряващи съот-
ветната степен на чистота;
10.2.6.2. По целесъобразност може да бъде 
изградена защитна зона с тристепенно филтриран 
(F7 + F9 + H14) еднопосочeн въздушен поток 
(ламинарен поток) и площ 3,0 – 4,0 кв. м; 
10.2.6.3. Разделението на операционната 
зала от околните помещения се осъществява 
посредством стесняващ се въздушен поток или 
на принципа на пада в налягането;
10.2.6.4. Обгрижването на пациенти с обширни 
изгаряния в отделенията по термична травма 
трябва да става в локална защитна зона с тройно 
филтриран ламинарен поток.
10.2.7. Помещенията от група 4 трябва да 
отговарят на следните основни изисквания:
10.2.7.1. Помещенията от група 4 се вентили-
рат по естествен път, като по целесъобразност в 
отделни случаи могат да се инсталират локални 
въздухопречистващи системи с филтри от клас 9;
10.2.7.2. В операционните зали за пациенти с 
гнойни и/или анаеробни инфекции е целесъобраз-
но изграждането на защитна зона с ламинарен 
въздушен поток както за помещенията от група 3;
10.2.7.3. Помещенията на приемните отделе-
ния се категоризират в група 4, с изключение 
на помещенията за малки хирургични операции 
(еднодневна хирургия), които спадат към група 3.
10.2.7.4. За пациенти със съмнение за активна 
форма на туберкулоза следва да бъдат предвидени 
помещения с отделен от останалите помещения 
на приемното отделение вход. 
10.2.8. Помещенията от група 5 трябва да 
отговарят на следните основни изисквания:
10.2.8.1. Да бъдат снабдени с активен въздушен 
шлюз на входа/изхода (шлюз с принудително 
подаване на чист въздух). Вратите на шлюза 
трябва да бъдат снабдени с визуална и звукова 
сигнализация при едновременно им отваряне. 
Въздухът от шлюза може да бъде подаван към 
помещението;
10.2.8.2. Да бъдат разделени от околните 
помещения, в т.ч. от въздушния шлюз, чрез от-
рицателен пад в налягането, най-малко 15 Ра, 
като се препоръчва непрекъснат (визуален или 
автоматичен) контрол на пада в налягането;
10.2.8.3. Да бъдат обезпечени с отделна венти-
лационна система с кратност на въздухообмена не 
по-малко от 12 пъти/час, като при необходимост 
въздуховодите за изходящия (отработения) въздух 
са снабдени с филтри от клас Н13;